Sak til Misvær Idrettslag ekstraordinært årsmøte 11.06

Krattknusing i alpinbakken

Det foreslås at idrettslaget kjøper en krattknuser til eget eie. Videre settes det av kr. 150.000 til maskinell rydding av løypearealene i alpinbakken.
Alpinbakken har tapt store inntekter siste årene med å komme sent i gang med sesongåpningen.
Stadig tettere og høgere kratt krever mer snø, og snømengdene ser ikke ut til å øke i framtiden. 

Det er ikke mulig og ikke lovlig å kjøre i bakken, hvor stubbene stikker opp fra snøen.

Daglig leder vurderer fjerning av krattet å være av første prioritet. 

Under utvidelsen av anlegget ble det brukt krattknuser. Knust busk vokser opp senere, og flisen er også med å bremse veksten. Bakkens areal med over 600 mål av løypeareal lar seg ikke rydde manuelt. Vi har ikke nødvendige mannskap til slikt arbeid.

Misvær Idrettslag eier anlegget. Idrettslaget har forpliktet seg til å drive idrettsanlegget med å finansiere byggingen med offentlige midler.

I dag har idrettslaget egne midler. Det er naturlig at noe av midlene brukes nå til å oppruste alpinanlegget. Vi har tilgjengelig lokal kompetanse for å vurdere hvilke utstyr som egner best.
Arbeidet kan gjøres når man har maskiner tilgjengelig rimeligst mulig, eventuelt sponset.

Forslaget går utpå å kjøpe en krattknuser til eget eie. Den skal kun brukes i bakken og i langrennsløypene og leies ikke ut, med mindre dette kan skje med egne folk i oppdrag.
Det settes videre av nok midler, slik at det sikres et godt utgangspunkt for førstkommende sesong. En krattknuser koster mellom 50- og 80.000, -.

Drifsgruppa får ansvaret til å gjennomføre tiltaket. Midlene hentes fra idrettslaget egenkapital.


